# ACTA DE LA SESSIÓ EXTRAORDINÀRIA CELEBRADA PER L’AJUNTAMENT PLE EN DATA VINT-I-TRES DE MARÇ DE DOS MIL ONZE.

A Fontcoberta a vint-i-tres de març de dos mil onze, es reuneix a la Casa de la Vila l’Ajuntament Ple, per a celebrar sessió extraordinària en primera convocatòria, sota la presidència del Sr. Alcalde Sr. Joan Estarriola i Vilardell, i amb l’assistència dels següents Regidors:

* Sra. Pilar Busquets i Barceló

- Sr. Francesc Xavier Cros i Verdaguer

* Sr. Llorenç Soler i Malagelada
* Sr. Jaume Roura i Noguer
* Sr. Albert Vergés Capellera
* Sra. Consol Mas i Torres.

Excusen assistència Maria Pinsach i Montse Grau

Va actuar com a Secretària Maria Grau Pagès.

Essent les vint hores, el Sr. Alcalde dóna per començada i vàlida la sessió, i es passa a tractar l’assumpte prèviament fixat en l’ordre del dia corresponent.

**1r.- APROVACIO CONVENI ENTRE EL DEPARTAMENT D’ENSENYAMENT DE LA GENERALITAT DE CATALUNYA I L’AJUNTAMENT DE FONTCOBERTA PER A L’ASSUMPCIÓ DE LES COMPETÈNCIES DELEGADES RELACIONADES AMB EL PROCÉS DE PREINSCRIPCIÓ I ADMISSIÓ D’INFANTS ALS CENTRES EN ELS ENSENYAMENTS SUFRAGATS AMB FONS PÚBLICS.**

Pren la paraula la Regidora d’Ensenyament i explica a la corporació el conveni que s’ha rebut des d’Ensenyament per l’assumpció de les competències delegades relacionades amb el procés de preinscripció i admissió d’infants als centres en els ensenyaments sufragats amb fons públics i les relacionades amb els consells escolars de les llars d’infants, i en proposa l’aprovació.

Seguidament es passa a la votació i per unanimitat de tots els assistents s’acorda:

Aprovar el conveni entre el Departament d’Ensenyament de la Generalitat de Catalunya i l’Ajuntament de Fontcoberta per a l’assumpció de les competències delegades relacionades amb el procés de preinscripció i admissió d’infants als centres sufragats amb fons públics, i les relacionades amb els consells escolars de les llars d’infants.

I no havent-hi més assumptes a tractar el Sr. Alcalde dóna per acabada la sessió a les vint hores trenta minuts. Ho certifico.

Vist i Plau

L’Alcalde La Secretària